கேள்வி: பலராம தாசன் என்பது என்ன?
பதில்: பலராம தாசன் (''Balarama Dasa'') (1474-1522) பலராம் தாஸ் என்றும் உச்சரிக்கப்படும் இவர் ஓர் ஒடியா கவிஞரும் எழுத்தாளரும் ஆவார். இவர் பக்தி இயக்கம் காலத்தில் ஒடியா இலக்கியமான பஞ்சசகாவின் ஐந்து சிறந்த கவிஞர்களில் ஒருவராக இருந்தார். இவர் பஞ்ச சகாவின் மூத்தவராக இருந்தார். இவர் தண்டி இராமாயணம் என்றும் அழைக்கப்படும் ஜகமோகன இராமாயணத்தை எழுதினார்.
கேள்வி: பலராம தாசன் - சொந்த வாழ்க்கை என்பது என்ன?
பதில்: இவரது ஆரம்பகால வாழ்க்கையைப் பற்றி அதிகம் அறியப்படவில்லை. இவரின் தந்தை சோமநாத் மொகாபத்ரா, ஒடிசாவின் மூன்றாவது கஜபதி பேரரசு பிரதாபருத்ர தேவனின் அரசவையில் பணிபுரிந்தார். ஓர் கல்வியாளரான இவர் சமசுகிருதம் நன்கு அறிந்திருந்தார். இவர் ஜெகன்நாதர் பக்தரானார். இவரது நடுத்தர வயதில் சைதன்யர் தொடர்பிலிருந்தார். மேலும் அவரால் வைணவ சமயத்தில் சேர்ந்தார் என்று கூறப்படுகிறது. புரிக்கு யாத்திரை சென்றபோது கோனார்க் அருகே உள்ள அமிண்டியா கிராமத்தில் இவர் இறந்திருக்கலாம் என்று கருதப்படுகிறது. இந்த கிராமத்திற்கு அருகில் இவருக்கு ஒரு நினைவுச்சின்னம் உள்ளது.
கேள்வி: பலராம தாசன் - இலக்கியப் படைப்புகள் குறித்து விரிவாக சொல்லுங்கள்.
பதில்: File:Jagannatha triad worshipped by Balarama Dasa at Erabanga Pitha.jpg தாச ராமாயணத்தை ஒடியாவுக்கு மொழிபெயர்த்தார். இது ஜகமோகன ராமாயணம் அல்லது தண்டி ராமாயணம் என்றும் அழைக்கப்படுகிறது. இது ஒரு மொழிபெயர்ப்பாக இருந்தாலும், பலவற்றில் அசலிலிருந்து மாறுபடுகிறது. சில பகுதிகளில் இவர் அசல் உரைக்கு எதிராக செல்கிறார். மேலும் சில பகுதிகளில் அசல் உரையை நெருக்கமாக பின்பற்றுகிறார். இன்னும் சில பகுதிகளில் இவர் முற்றிலும் புதிய கதைகளை உருவாக்குகிறார். இவர் பகபத் கீதையை ஒடியாவில் மொழிபெயர்த்ததன் மூலம் புதிய அடிப்படைகளை உடைத்தார். இதற்கு முன் மெய்யியல், இறையியல் நூல்கள் ஒடியாவில் மொழிபெயர்க்கப்படவில்லை. சரளா தாசன் ஒடிய மகாபாரதத்தில் கூட, பகவத்கீதையை உள்ளடக்கிய பகுதி ஆசிரியரால் தவிர்க்கப்பட்டது. பலராம தாசர் பகவத்கீதையின் மொழிபெயர்ப்பிற்காக அர்ச்சகர்களால் துன்புறுத்தப்பட்டார்.